GiliGold/VAD_KnessetCorpus huggingface dataset:
יריב לוין: אנחנו יכולים להוציא מכתב לראשי הוועדות שבו אנחנו כותבים שאנחנו מבקשים להסב את תשומת לבם שהתקיים דיון כזה, עלו הנקודות האלה, שזה יהיה אל מול עיניהם.
יריב לוין: איך אומרים?
אייל ינון: אתה גם צריך להודיע להם אם אתה מקבל את הסעיף הראשון, אתה צריך להודיע להם על שינוי כללי המשחק בישיבות האלה כי זה הופך את הכלל הרגיל שלנו.
אייל ינון: היום ברירת המחדל היא שהכל פתוח, פה אם יש קטין – זה סגור.
יריב לוין: מנהלי הוועדות, הרי אם נטיל את האחריות ובהנחה שנכניס את זה לתקנון, נטיל עליהם אחריות לוודא שהורה או אפוטרופוס הביע את ההסכמה, מנהלי הוועדות צריכים להיערך לזה.
יריב לוין: לפעמים מגיעים 20 - -
שלומית אבינח: אני מנהלת הוועדה לפניות הציבור ואני נתקלת בהרבה ציבור פונים.
שלומית אבינח: לגבי הסוגיה שהעלה חבר הכנסת מיכאלי, יש מקרים שהורים רוצים להביא ילדים נכים להרשים את משרד הבריאות וביטוח לאומי.
שלומית אבינח: אין לי שום הוראות לזה וכשהם פונים אני אומרת שזה מסורבל ומבקשת מההורים להציג את הדברים כי חבל לטלטל את הילד.
שלומית אבינח: אני אומרת שזה גם מעמד לא נעים ואז ההורה אומר: אני הורה, אני רוצה.
שלומית אבינח: אני אומרת לו שזה לשיקול דעתו ובכל מקרה, אין שום הנחיות ואני חושבת שכן צריכות לצאת הנחיות מסוימות.
שלומית אבינח: לגבי הצד השני, למשל השידור בערוץ 99 שזה פומבי והילד מדבר, אני יודעת שכשמראים קטין בטלוויזיה הפנים שלו מטושטשות.
שלומית אבינח: פניתי לגיורא לגבי ישיבה שהיתה לי השבוע של 60 מוזמנים, 60 תלמידים מ-12 בתי ספר, חלקם גם דיברו.
שלומית אבינח: שאלתי אם אני צריכה אישור הורים כי משודר בשידור חי.
שלומית אבינח: גיורא אמר שאין מדיניות על זה ולא ידע מה להגיד לי, אמר שאעשה מה שאני חושבת.
שלומית אבינח: אז באמת הגדלתי ראש וביקשתי את זה אבל אני חושבת שצריכות להיות הנחיות לגבי זה, בפרט שזה לא שהמצלמה נכנסת ויוצאת אלא התלמיד מדבר ומציג את הכרזה וכל המצלמות עליו.
שלומית אבינח: אני חושבת שצריך להיות מכתב אזהרה מול קצין הכנסת.
שלומית אבינח: היום הנוהל הוא שכל קטין שמגיע מתחת לגיל 18, מנהל הוועדה צריך להיות אחראי עליו.
שלומית אבינח: כלומר, ברגע שהסדרנו את הכל המסופנית ב"פולומבו" שולחת פקס למנהלת הוועדה שהיא צריכה לאשר את הכניסה, קוראים לזה "נטילת אחריות".
שלומית אבינח: באותה ישיבה היו 60 תלמידים וגם כך היתה בעיה מאוד גדולה לארגן את זה, אבל השאלה אם קטין לא מגיע עם ההורה שלו או עם המנהל או ההורה, השאלה אם המורה או המנהל לא צריכים לקחת אחריות?
שלומית אבינח: למה אני, כמנהלת ועדה?
שלומית אבינח: זה גם מסרבל, לקראת הכניסה לכנסת זה מעכב ולמה להטיל את זה על מנהלי הוועדות?
יריב לוין: אני מציע שבסוגיה הזאת אנחנו נקיים דיון עם הקצין ועם המנכ"ל, כי נדמה לי שהיא פחות תקנונית והיא יותר בענין נוהל שצריך להסדיר אותו כי הבעיה הזאת קיימת.
יריב לוין: אגב, היא קיימת גם כאשר הבן שלי מגיע אז העוזרת שלי צריכה לקחת עליו אחריות .
יריב לוין: כלומר, יש פה איזה שהוא תהליך שצריך לראות איך מסדירים אותו.
יריב לוין: אני רוצה לשאול אותך מהזווית של מנהלת הוועדה - -
יריב לוין: לקראת פסח אנחנו חוזרים לימים של משה רבנו עם הענין הזה.
יריב לוין: אני רוצה לשאול אותך עוד שאלה אחת, על פי ניסיונך:
יריב לוין: בהנחה שבצורה כזאת או אחרת אנחנו מעגנים את ההוראה שנמצאת ב-(ב)(1), בצד הטכני, זה נושא שלהבנתך צריך להיות מוטל על מנהלי הוועדות?
שלומית אבינח: בטח לא על יו"ר הוועדה.
יריב לוין: צריכה להיות כתובת?
שלומית אבינח: במידה וחברי הכנסת מחליטים לאשר את זה, אז בוודאי שכחלק מאישור כניסה צריכים לפקסס אישור הורים או אישור מורה או מנהל.
שלומית אבינח: שוב, מדובר בכמות וכמו שיש תלמידים שצופים, מבחינת היחידה לדמוקרטיה הכניסה שלהם מוסדרת אבל לגבי מוזמני ועדה, אני חושבת שכן, צריך לפנות למנהל הוועדה.
שלומית אבינח: זו דעתי.
דנה גורדון: אני מנהלת ועדת העליה.
דנה גורדון: לי קרה שהגיעו כמה ילדים שלא הייתי מודעת לכך שהם יגיעו כי הם הובאו על ידי ארגון זה או אחר.
דנה גורדון: אני קיבלתי את השמות ועל פי השמות לא יכולתי לדעת שמדובר בילד.
דנה גורדון: איך אני יכולה להבטיח שהורה או אפוטרופסו אישר את הגעתו.
אברהם מיכאלי: דנה, סיפרתי את הסיפור המפורסם שהבאנו איזו ילדה עם ההורים שרצו לאמץ אותה.
אברהם מיכאלי: את זוכרת?
אברהם מיכאלי: זה היה סיפור בבתי משפט שנמשך שנים.
אברהם מיכאלי: ילדה שהביאו מרוסיה והאמא בכלא, וההורים שרצו לאמץ באו לפה.
אברהם מיכאלי: בוועדת העליה והקליטה התלבטנו בזמנו לגבי המעמד של הילדה הקטנה שישבה אתנו כל הדיון.
אברהם מיכאלי: דנו בענין שלה בפומבי, כולם שמעו את זה, והילדה הקטנה יושבת לידנו ושמעה את הכל והיא הבינה עברית.
דנה גורדון: היה מקרה עם הפלשמורה שהיתה ילדה שטענה שהיא בת 17 ואתמול היא כבר אמרה שהיא בת 18 אבל לא ידענו שזו ילדה.
דנה גורדון: קיבלנו את שמה מבלי לדעת שזו ילדה.
דנה גורדון: לכן, אני אומרת שאת סעיף ב(1) אי אפשר לאכוף.
אברהם מיכאלי: כן, אבל מצד שני לא יכולים להשאיר את זה פרוץ.
זבולון אורלב: תראו, כרגיל, החיים לא פשוטים.
זבולון אורלב: כיוון שאנחנו צריכים לאזן פה בין שני ערכים: ערך אחד – תפקידה של הכנסת גם בחקיקה וגם בפיקוח על הממשלה אתה לא יכול להימנע בעת הצורך גם שיופיעו בפניך קטינים.
זבולון אורלב: לשמוע אותם, לראות אותם, לדעת מה קורה אתם ולפעמים זה מקור ראשון.
זבולון אורלב: אני לא רואה איך הכנסת תמלא את חובתה מבלי שתהיה אפשרות להזמין קטינים.
זבולון אורלב: מאידך גיסא, יש ערך לא פחות חשוב שזה הגנה על ילדים.
זבולון אורלב: אנחנו צריכים להיות מודעים שילדים יכולים להיפגע כתוצאה מכך שהם מופיעים בפני ועדת הכנסת.
זבולון אורלב: בין אם הפגיעה היא פגיעה נפשית כיוון שחוזרים על הטראומה שהוא עבר וכולי, והוא בכלל לא מעונין בדבר הזה, ובין אם הוא פתאום נחשף לציבור בשעה שהוא לא צריך להיחשף לציבור וכדומה.
זבולון אורלב: לכן, אני כן חושב שצריכים למצוא דרך איזון.
זבולון אורלב: אני לא יכול לקבל את בקשתו של דני דנון כיוון שהיו כמה מקרים, ואני אומר לך את זה בצורה גלויה, שילדים נפגעו כתוצאה ממילוי תפקידנו ולכן, אני חושב שהיוזמה הזאת בתקנון היא יוזמה מאוד נכונה.
זבולון אורלב: הדבר השני שאני רוצה לומר, אגב, רק אתמול דני דנון אישור בקריאה שנייה ושלישית בוועדה שלו את ההחמרות שיבואו היום בקריאה שנייה ושלישית במליאה ביחס לצילום קטין וההטרדות שמטרידים קטינים ליד בתיהם.
זבולון אורלב: כל עדת הצלמים הזאת.
זבולון אורלב: נפגעת האונס של 13 הילדים במשך שבוע ימים לא יוצאת מהבית שלה כי כולם צובאים על הבית שלה והיא לא רוצה להזדהות.
זבולון אורלב: מצאנו את הדרך המאוזנת.
זבולון אורלב: לגבי הסוגיה שהישיבה לא תהיה פומבית, צריך להבין שגם הפרוטוקול נשאר חסוי - -
זבולון אורלב: פה לא כתוב.
זבולון אורלב: בהחלט אני חושב שההחלטה פה היא החלטה נכונה וצריך להיות ברור שמדובר גם בפרוטוקול.
זבולון אורלב: דבר שני, לגבי סעיף 106:
זבולון אורלב: אני אומר את זה במחשבה ראשונה, לא שקלתי את הדברים עד הסוף.
זבולון אורלב: כשאני מנתח את המקרים מתי עלולים ילדים להיפגע, זה בעיקר אם מדובר בילדים שהם נפגעי עבירה.
זבולון אורלב: ילד שהוא נפגע עבירה, עבירת מין, עבירת אלימות, הוא ילד במצב רגיש מאוד.
זבולון אורלב: כמו כן, אם ילד חשוד בעבירה או נאשם בעבירה וכן ילדים חסרי ישע, דוגמת הנכים, הנפגעים וכדומה.
זבולון אורלב: ראשית, צריך להבין שבואם לכנסת לא פוטר מכל דין אחר.
זבולון אורלב: יש דינים שמגנים על ילדים לגבי החשיפה שלהם וכדומה, וצריך להבהיר שכל הדינים, כל ההגנות שיש על ילד חלות עליהם גם כשהוא בא לוועדת הכנסת.
זבולון אורלב: זה שהוא בא לוועדת הכנסת זה לא פוטר משום דבר.
יריב לוין: אבל ברשותך, זה לא תמיד כל כך פשוט.
אברהם מיכאלי: אני מסכים - -
יצחק קדמן: כשיש שידור בערוץ 99, הם לא יודעים מראש שפתאום יהיה איזה ילד וצריך להפסיק את השידור.
שלומית אבינח: בוודאי שמנהלי הוועדות יודעים מתי הועדה משודרת ושילדים מוזמנים ואומרים את זה.
שלומית אבינח: זה לא משהו שמחליטים פתאום.
זבולון אורלב: חייבים להטיל חובה על יו"ר הוועדה.
זבולון אורלב: אגב, אני לא מאמין במנהלת ועדה, יש יו"ר ועדה.
זבולון אורלב: יש מי שצריך לקחת אחריות בדבר הזה.
זבולון אורלב: לכן, אני מציע לך, אדוני, לא לעשות את סעיף 26 גורף לגבי כל הקטינים שבעולם כי אי אפשר להשתלט על זה.
זבולון אורלב: להשיג הסכמות וכולי, זה סיפור בלתי אפשרי.
זבולון אורלב: אם אתה מדבר על כל הקטינים, סעיף 106ב1 הוא בלתי אפשרי, הוא לא מציאותי.
זבולון אורלב: צריכים להקים פה מנגנון של 20 עובדים רק להשיג את האישורים, שלח לי בפקס.
זבולון אורלב: הרי אני מבין שהסכמה צריכה להיות כתובה ולא בע"פ וזה דבר שלא נעמוד בו, כי אם אני רואה לפחות 4,5 ועדות שמזמינות ילדים, שזה חינוך, זכויות הילד, רווחה, עליה וקליטה, פניות הציבור ויש נוספות - -
שלומית אבינח: צריך להבדיל בין ילד שמשתתף בפועל, אחרי זה אמא שלו תגיד: מה פתאום הוא השתתף?
זבולון אורלב: מותר לילד ולא צריכים לבקש אישור של הורים גם מחוץ לכנסת, שילד ישתתף באיזה שהוא דבר.
זבולון אורלב: כשבית הספר לוקח אותו והוא עכשיו הפך להיות נואם באיזה שהוא מקום, אני לא חושב שצריך הסכמה של מישהו.
אייל ינון: אתה בשלב הנכדים.
אייל ינון: היום לגבי כל פעולה אנחנו חותמים על כל שטות.
אייל ינון: היום אף אחד לא לוקח אחריות על כלום.
זבולון אורלב: ולכן, אדוני היושב ראש, אני חושב שאם תגביל את 106, שהוא סעיף נכון וחשוב, לא הייתי משנה בו מילה אחת, אם נגביל אותו לאותם ילדים שאנחנו חוששים שהם עלולים להיפגע כתוצאה מהופעתם בפני ועדות הכנסת, נוכל להשיג הסכמה גם של דני דנון.
זבולון אורלב: אני לא מאמין שדני דנון לא רוצה בכלל כי הוא רואה את כל יתר הילדים.
זבולון אורלב: הוא צודק לגבי כל יתר הילדים.
זבולון אורלב: אגב, שם לא היו לנו בעיות.
זבולון אורלב: הבעיות שלנו היו עם ילדים שנפגעו כי הם באו פגועים ואז הם נפגעו.
זבולון אורלב: לכן, צריכים להגביל את זה לנפגעי עבירה, חשודים, נאשמים, חסרי ישע.
זבולון אורלב: צריכים להגדיר את ההגדרות המשפטיות שידועות לנו וגם במכתב התדרוך, מה זה: כפופים לכל דין?
זבולון אורלב: להזכיר ליושבי ראש ועדות ולמנהלי הועדות וליועמ"שים שלהם, שכולם ערים לסדר היום, מה מותר ומה אסור?
זבולון אורלב: את מי מותר לצלם ואת מי אסור לצלם, ועכשיו כשאומרים "צילום" זה לא רק טשטוש הפנים אלא גם החולצה שלו וגם האבא שלו שלא יהיה לידו כי אם מצלמים את האבא יודעים גם מי הילד וכדומה.
זבולון אורלב: אני חושב שהכיוון הוא נכון וראוי.
אברהם מיכאלי: אני חושב שחייבים להסדיר את זה בתקנון כי הרבה פעמים חברי כנסת מפרשים דברים לא ברורים, כל אחד לפי שיקול דעתו.
אברהם מיכאלי: כנסת זה מוסד שחייב לתת דין וחשבון גם לציבור במקרים מסוימים.
אברהם מיכאלי: כשיש תקלה בכנסת, שלא יגידו שזה לא כתוב וזה לא ברור.
אברהם מיכאלי: עדין זה לא מגביל את יושבי ראש הוועדה בשום דבר כמעט.
אברהם מיכאלי: הוא יכול להחליט מה שהוא רוצה להחליט.
אברהם מיכאלי: המטרה היא לקיים פה דיון ענייני בנושא של קטין.
אברהם מיכאלי: נתחיל מסעיף 1 ב-101: פה מדובר באמת במקרה מאוד לגיטימי.
אברהם מיכאלי: דנים בענייני קטינים והפרוטוקול יהיה חסוי אבל התקשורת לא תמיד מקפידה, וזה אומר שהחוק החדש הזה, אני לא יודע כמה הוא יהיה אכיף.
אברהם מיכאלי: הרי כל החוק הזה חוקק בשביל לאכוף על התקשורת לא לפרסם.
אברהם מיכאלי: אני לא רוצה להעמיד אותו בניסיון מול התקשורת, אני לא רוצה לרדוף אחרי התקשורת.
אברהם מיכאלי: אנחנו צריכים להוות דוגמה שעניינים של ישיבה נדונו בישיבה, זה הכל בישיבה סגורה.
אברהם מיכאלי: במיוחד מדובר פה לא על כניסה של ילדים מבחוץ באקראי אלא על ילדים שהוזמנו לוועדה.
אברהם מיכאלי: זה לא כל כך קשה להשיג את ההסכמה של ההורים כי בדרך כלל ההורה צריך ללוות אותו.
אברהם מיכאלי: איך הילד מגיע לוועדה?
אברהם מיכאלי: אולי על ידי אפוטרופוס, מי שמלווה אותו.
אברהם מיכאלי: לכן, פה אין בעיה לגבי פומביות.
אברהם מיכאלי: נושא רגיש שיו"ר הוועדה קבע לדון בנושא ילד, אין שום בעיה.
אברהם מיכאלי: אם אתה רוצה לפתוח את הישיבה, יו"ר הוועדה צריך להתלבט ולשבור את הראש איך ימנע את הפרסום של אותה ישיבה אם הוא פותח את הישבה.
אברהם מיכאלי: לכן, בדרך כלל הישיבה כן צריכה להיות סגורה אלא אם כן במקום מחליטים שם כך או אחרת, אני לא יודע.
אברהם מיכאלי: כל יו"ר ועדה יפעיל את שיקול הדעת שלו עם הייעוץ המשפטי.
אברהם מיכאלי: לכן, סעיף 1 מאוד הגיוני, אין פה שום מגבלה ליו"ר.
אברהם מיכאלי: מדובר פה על יוזמה של הוועדה.
אברהם מיכאלי: מה שקשור ב-106ב1, שם זה גם מתחלק לשני חלקים: מי שבעצם מוזמן לוועדה זה מה שאמרתי קודם, הורה אפוטרופוס מלווה אותו.
אברהם מיכאלי: אבל איך יופיע הילד הזה, כמו שקרה במקרה של העובדים הזרים.
אברהם מיכאלי: מישהו דאג לזה, שאותם ילדים יבואו לפה כדי לעשות "שואו" תקשורתי.
אברהם מיכאלי: לכן, סעיף קטן (1), הרישא שלו הכי הגיוני.
אברהם מיכאלי: מצד שני, מה שחבר הכנסת אורלב הסביר קודם לגבי מסגרת לימודים, לפי מה שאני יודע כל הילדים שמסתובבים פה מהמכון לדמוקרטיה, באים לכאן סיורים בית ספריים וכולם חתומים על ידי ההורים שהם מסתובבים פה.
אברהם מיכאלי: אתה לא מזמין אותם.
אברהם מיכאלי: אם זה ילדים שמוזמנים לוועדות להביע את עמדת יו"ר מועצת הנוער, כולם קטינים אז איך הם יופיעו פה?
אברהם מיכאלי: לדעתי במקרים כאלה כן צריך הסכמה, מה לעשות?
זבולון אורלב: אם תקבל את הגישה שלי, רק ילדים נפגעי עבירה, זה פותר את כל היתר.
אברהם מיכאלי: אז זהו, נפגעי עבירה וכאלה ממילא הענין שלהם באמת חסוי מבחינה משפטית.
אברהם מיכאלי: אני לא יכול לאפשר להורה, גם אם הוא מתעקש, להביא ילד ולקיים דיון פומבי.
אברהם מיכאלי: אם זה ילד שהוא נפגע עבירה, החוק אוסר להביא אותו בפומבי.
אברהם מיכאלי: גם עם ילדים נכים החוק אוסר היום לחשוף את הילדים הנכים מאלף סיבות.
אברהם מיכאלי: אז למה אנחנו, כוועדה, צריכים לתת פה פתח לניצול?
אברהם מיכאלי: גם הורה לפעמים מנצל לצערנו.
שלומית אבינח: בגלל שאין שום הנחיות - -
אברהם מיכאלי: ההורה מנצל את זה הרבה פעמים בשביל ללחוץ על מנכ"לית המוסד לביטוח לאומי.
אברהם מיכאלי: אנחנו לא רוצים לעשות את זה בכנסת.
זבולון אורלב: אתמול היתה ישיבה בוועדת החינוך והתרבות על השתלבותם של החרשים בתרבות.
זבולון אורלב: בין היתר, הופיעו גם ילדים בגיל בית הספר או חטיבת הביניים ורצו להראות את הזיקה העמוקה שלהם, היכולות שלהם בריקוד ובזמר.
זבולון אורלב: היום ביקשתי שזה לא ילדים נפגעי עבירה.
זבולון אורלב: להיפך, הם רצו להעביר מסר עבור כל הילדים החרשים במדינת ישראל.
זבולון אורלב: יש 700 אלף חרשים במדינת ישראל ומתוכם נגיד שליש ילדים, 200 אלף ילדים.
זבולון אורלב: להגיד: אנחנו יכולים להשתלב בחברה.
זבולון אורלב: אני, אם הייתי צריך לעבוד במסגרת הזאת שחלה על כל הילדים, לא הייתי עומד בזה.
זבולון אורלב: אנחנו מתכוונים להגן על ילדים שיש איזה שהוא חשש שהם עלולים להיפגע.
זבולון אורלב: אז בואו נגדיר ונצמצם את זה, ועליהם לשים יד כבדה.
זבולון אורלב: אני רוצה להציע עוד הצעה אחת: תראה, עלתה כאן שאלה מקודם איך יו"ר ועדה ידע להחליט.
זבולון אורלב: אני מציע אולי בתקנון לקבוע צוות שמורכב מ-3 יו"רים של חינוך, זכויות הילד ורווחה, שהם עוסקים במקרים הקשים ביותר, שבמקרה ויש איזו שהיא בעיה או שאלה, יש פורום שמקבל החלטות כי יש הרבה מקרי ביניים.
יריב לוין: זבולון, אני אומר לך שהייתי נזהר מזה מאוד.
יריב לוין: אני לא חושב שזה נכון שיו"ר ועדה אחד יתערב ליו"ר ועדה אחר - -
זבולון אורלב: לכן הם שלושה.
יריב לוין: הייתי נזהר מזה.
אברהם מיכאלי: אני לא רוצה להשאיר ליו"ר את כל הסמכויות.
אברהם מיכאלי: אני לא רוצה שיהיה דיון פוליטי בנושא הזה.
אברהם מיכאלי: יריב, אנחנו לא פוגעים פה בזכות יו"ר הוועדה אלא אני רוצה שזה יהיה במסגרת החוק.
אברהם מיכאלי: אם זה קטין או נפגע מין, כל המקרים האלה אסור ליו"ר הוועדה לזמן אותם בניגוד לחוק ובלי הסכמת הורים.
אברהם מיכאלי: כל הסיוע של הילדים, המוזמנים האקראיים האלה, לדעתי חבר כנסת חייב לדעת שהוא עובר על התקנות.
אברהם מיכאלי: אם הוא מביא אותם, הוא צריך לצפות מחר...
אברהם מיכאלי: מה עברו באותה ועדת אתיקה?
אברהם מיכאלי: שאי אפשר להעניש את אותו חבר כנסת שהביא אותם כי אין הוראה בתקנון.
זבולון אורלב: עומד להתקיים דיון בוועדת החינוך על סוגיית התלבושת האחידה.
זבולון אורלב: הוא אומר לך שיבואו 15 ילדים מבית הספר היסודי, 15 מחטיבות הביניים.
זבולון אורלב: מה, צריך לבקש לכולם אישורים?
זבולון אורלב: הרי זה לא שייך לענין.
זבולון אורלב: אתה מסכים אתי שבסעיף הזה לא התכוונו לדיונים האלה.
יצחק קדמן: אבל לא צריך.
זבולון אורלב: לפי מה שכתוב פה אני צריך לוודא שיש הסכמת הורים.
זבולון אורלב: אני יכול לעמוד בזה?
זבולון אורלב: למה לתקן דבר שאין צורך לתקן?
יצחק קדמן: אתה צודק - -
זבולון אורלב: בואו נצמצם את זה ועל הדבר שבאמת מסוכן – נכביר את ידינו.
יצחק קדמן: רק כדי לחדד את הדברים שאתה אומר, היה פה רצון, במושב הנוכחי, להביא לוועדה מסוימת חלק מילדיו של גואל רצון כשהיה כל הסיפור הזה בעיתון.
זבולון אורלב: זה נפגעי עבירה.
יצחק קדמן: הם לא נפגעי עבירה כי עוד לא הוכח שום דבר.
יצחק קדמן: אלה הילדים שאני לא רוצה שיעשו בהם - -
זבולון אורלב: זה בדיוק נפגעי עבירה.
יריב לוין: מאחר ואני צריך להציג את התיקונים לתקנון בפתח הישיבה ב-11:00 במליאה, ומאחר שעלו פה הרבה מאוד תובנות והצעות ואני גם חושב שננסה לגבש פה איזה שהוא הסדר שיהיה מוסכם גם מבחינתו של יו"ר הוועדה לזכויות הילד, אנחנו ננסה לקבץ את כל מה שהוצע כאן לאיזה שהוא נייר מתוקן ומסודר.
יריב לוין: אני אשתדל להעביר אותו אליכם קודם, ואז נקלוט את ההערות ונקיים ישיבה נוספת בנושא הזה, שתסגור את הקצוות.
זבולון אורלב: אני מציע שהנוסח הזה יעבור גם לפקידת סעד ראשית במשרד הרווחה, שאמונה מאוד על הסוגיה, חנה סלוצקי, וגם לפקידת הסעד לסדרי דין.
זבולון אורלב: אלה שתי פונקציות וגם פקידת אימוץ ראשית צריכה לקבל.
זבולון אורלב: אני מציע למנכ"ל משרד הרווחה להתייעץ עם אנשי המקצוע ושיגיד עם יש לו בעיות כי יש לו ידע גדול מאוד על בעיות שהיו כאן בעבר.
אברהם מיכאלי: אגב, האם אפשר לשדר תכנית בשידור ישיר כשילדים יושבים שם מהכנסת?
ארבל אסטרחן: יש איסורים שחלים על כלי התקשורת.
אברהם מיכאלי: אבל למשל הילד הזה שהאמא הביאה.
אברהם מיכאלי: פניות הציבור זה משודר.
יריב לוין: רבותי, אני מתנצל, אנחנו חייבים לסיים.
יריב לוין: הנושא הראשון על סדר היום, קביעת ועדות לדיון בהצעת חוק התכנון והבנייה, התש"ע-2010; אני מבין שהחברים הגיעו להסכמות.
יריב לוין: הרכב הוועדה: מטעם ועדת הפנים והגנת הסביבה: חבר הכנסת דוד אזולאי – יושב ראש, ציון פיניאן, יעקב אדרי, אורי מקלב, דב חנין וניצן הורוביץ; מטעם ועדת הכלכלה: חברי הכנסת כרמל שאמה, חמד עמאר, אופיר אקוניס, אמנון כהן, רוברט טיבייב, עמיר פרץ.
יריב לוין: נמנעים הצבעה בעד – 7 נגד – אין נמנעים – אין הרכב הוועדה אושר.
יריב לוין: הנושא הזה אושר.
יריב לוין: קביעת ועדות לדיון בהצעות החוק הבאות:
יריב לוין: הצעת חוק-יסוד: תקציב המדינה לשנים 2010-2009 (הוראות מיוחדות)(הוראת שעה)(תיקון), התש"ע-2010
יריב לוין: הנושא השני, קביעת ועדה לדיון בהצעת חוק-יסוד: תקציב המדינה לשנים 2010-2009 (הוראות מיוחדות)(הוראת שעה)(תיקון), התש"ע-2010.
יריב לוין: מוצע לעניין הזה להקים ועדה משותפת לוועדת החוקה, חוק ומשפט וועדת הכספים בהרכב הבא: מטעם ועדת החוקה, חוק ומשפט: דוד רותם – יושב ראש, אברהם מיכאלי, דני דנון- -
זאב אלקין: גפני יהיה היושב ראש.
יריב לוין: אם כך אני חוזר שוב; מטעם ועדת הכספים: משה גפני, שיהיה יושב ראש, חבר הכנסת ציון פיניאן, דניאל בן-סימון, רונית תירוש וחיים אורון.
יריב לוין: מטעם ועדת החוקה, חוק ומשפט: חברי הכנסת דוד רותם, אברהם מיכאלי, דני דנון, ציפי חוטובלי ויוחנן פלסנר.
יריב לוין: הצבעה בעד – 8 נגד – אין נמנעים – אין הרכב הוועדה אושר.
יריב לוין: הצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2010-2009)(תיקון מס' 3), התש"ע-2010
יריב לוין: לעניין קביעת הוועדה לדיון בהצעת חוק ההתייעלות הכלכלית (תיקוני חקיקה ליישום התוכנית הכלכלית לשנים 2010-2009)(תיקון מס' 3), התש"ע-2010, מוצע להעביר בדיוק לאותה ועדה משותפת שהקמנו זה עתה לצורך הדיון בהצעת חוק יסוד: תקציב המדינה לשנים 2010-2009.
יריב לוין: בקשת יו"ר ועדת הכלכלה להעברת הצעת חוק גלי צה"ל – שידורי רדיו של צבא הגנה לישראל (שידורי חסות ותשדירי חסות)(הוראת שעה)(תיקון מס' 3), התש"ע-2010 מוועדת החוץ והביטחון לדיון בוועדת הכלכלה
יריב לוין: אנחנו עוברים לנושא השני.
דוד רותם: אדוני, הצעה לסדר: על פי תקנון הכנסת, לפי חוק הבחירות, מי שמביא חזירים לבית יכול בכלל להיות שותף לאיזשהו דיון?...
יריב לוין: אני מציע שנעצור את הדיון.
דוד רותם: אני בעד שנביא את זה לוועדת חוקה, ואני מבטיח לך שהם לא יהיו חרדים יותר...
יריב לוין: אני כבר הודעתי לך שאני מתנגד עקרונית להעביר דברים לוועדת חוקה, מפאת העומס שהוועדה סובלת ממנה, אלא אם יוכח לי אחרת.
דוד רותם: לא יוכח לך אחרת, אתה צודק.
רוברט אילטוב: אני מציע שבוועדה המשותפת הזאת תהיה תת ועדה, שתדון בנושא הזה.
משה גפני: מי יעמוד בראשה?
רוברט אילטוב: אתה.
יריב לוין: סעיף ב.
יריב לוין: בקשת יו"ר ועדת הכלכלה להעברת הצעת חוק גלי צה"ל – שידורי רדיו של צבא הגנה לישראל (שידורי חסות ותשדירי חסות)(הוראת שעה)(תיקון מס' 3), התש"ע-2010 מוועדת החוץ והביטחון לדיון בוועדת הכלכלה.
יריב לוין: יושב ראש ועדת הכלכלה ביקש ממני להעביר את הנושא, כי הנושא הזה לרבות החוק עצמו נדון בוועדת הכלכלה.
יריב לוין: יושב ראש ועדת החוץ והביטחון, כפי שאני מבין, הסכים לעניין הזה, ולפיכך אני מציע לאשר את הבקשה, ולהעביר את הדיון בהצעת החוק לוועדת הכלכלה.
יריב לוין: הצבעה בעד – 8 נגד – אין נמנעים – אין הבקשה אושרה.
יריב לוין: לפיכך אושר.
יריב לוין: אני מודה לכולם על המושב הענייני, מודה לכל הנוכחים ולכל מי שאינו נוכח על הגישה העניינית שהוועדה גילתה.
זאב אלקין: אני מציע לכולנו להודות למזכיר הכנסת היוצא.
יריב לוין: אנחנו מודים לו.
יריב לוין: יש בקשה של סיעת קדימה בעניין הוועדה המשותפת שהקמנו של ועדת הפנים והגנת הסביבה וועדת הכלכלה; מטעם ועדת הפנים והגנת הסביבה במקום חבר הכנסת יעקב אדרי יבוא חבר הכנסת אריה ביבי.
יריב לוין: שלום לכולם, אני פותח את ישיבת ועדת הכנסת שאיננה בנושא התקנון, למרות שלרגע חשבתי שבזה עסקינן.
יריב לוין: אני מברך את ירדנה, מזכירת הכנסת, שיושבת עכשיו לצדי.
יריב לוין: על סדר היום: קביעת מסגרת הדיון להחלטת הממשלה בהתאם לסעיף 31(ב) לחוק יסוד: הממשלה, בדבר העברת סמכויות מהשר יעקב נאמן לשר זאב בנימין בגין.
יריב לוין: ירדנה, את רוצה לתת כמה מילים במה מדובר?
ירדנה מלר-הורוביץ: בקשת הממשלה, בעצם זו החלטה אחת עם שני סעיפים ולכן על כל סעיף תתקיים הצבעה בנפרד.
ירדנה מלר-הורוביץ: ראוי לציין שבשני הסעיפים יתקיים דיון משולב אך שתי הצבעות נפרדות.
נסים זאב: איזה סמכויות?
ירדנה מלר-הורוביץ: הסעיף הראשון מדבר על העברת סמכויות בשל משהו שנוגע לחוק החברות הממשלתיות, ככל שהן נוגעות לתקנות החברות הממשלתיות, כללים לעריכת דוחות כספיים של חברת החשמל לישראל, לרבות כל תיקון או שינוי בהם.
ירדנה מלר-הורוביץ: הסעיף השני מדבר בנוגע לחוק שירותי הדת היהודיים (נוסח משולב), לעניין הגשת קובלנה נגד רב עיר, באם נבצר מהשר נאמן להפעיל את סמכותו האמורה, לרבות במקרים של חשש לניגוד עניינים.
יריב לוין: פשוט בקשה טכנית, כנראה שמתעורר חשש שבמקרים מסוימים, אם יידרש השר נאמן להפעיל את הסמכויות האלה, אני מניח שהבקשה באה מיוזמתו - - -
נסים זאב: למה לא מעבירים את זה לשר לענייני דתות, למה לשר בני בגין?
יריב לוין: כי זו החלטת הממשלה.
יריב לוין: אני יכול לומר לחבר הכנסת זאב, מתוך הניסיון שלי, השר בני בגין הוא זה שמחליף את השר נאמן גם בנושאים אחרים, למשל, בניהול הישיבות של ועדת שרים לחקיקה במקום שבו שר המשפטים לא יכול לנהל את הישיבה.
יריב לוין: אני מציע, מסגרת של דיון משולב, דיון סיעתי, שלוש דקות לכל סיעה, אני מניח שאין בעיה עם הקביעה הזאת.
יריב לוין: הצבעה בעד – 2 נגד – אין נמנעים – אין ההצעה התקבלה פה אחד
יריב לוין: ההצעה אושרה פה אחד, לפיכך אני קובע, בקשת הממשלה בהתאם לסעיף 31(ב) לחוק יסוד: הממשלה, יתקיים דיון משולב בשתי הבקשות להעברת הסמכויות.
יריב לוין: מסגרת הזמן תהיה שלוש דקות לכל סיעה.
יריב לוין: הנושא שעל סדר היום הוא ערעורים על החלטת יו"ר הכנסת והסגנים שלא לאשר דחיפות הצעות לסדר היום, ערעור ראשון של חבר הכנסת משה מוץ מטלון שביקש להעלות את הנושא: שריפת דגלים על ידי נטורי קרטא.
יריב לוין: חבר הכנסת מטלון הסמיך את חבר הכנסת מילר לייצג אותו.
יריב לוין: על פי התקנון יש צורך במכתב ובהחלטה של הוועדה שמקבלת באופן פורמאלי את הבקשה של חבר הכנסת מטלון, שמקבלת את הבקשה שחבר הכנסת, מי בעד לאשר את הבקשה של חבר הכנסת מטלון?
יריב לוין: ברשותך חבר הכנסת מילר הערה אחת, אני כמובן אאפשר לך לייצג את חבר הכנסת מטלון אבל הייתי מציע שזה לא יעשה להבא על ידי חבר שהוא חבר בנשיאות.
אלכס מילר: קיבלתי את הערתך.
יריב לוין: אין מניעה תקנונית, זה למראית עין.
אלכס מילר: אני יודע שאני מחזיק שני כובעים, חבר סיעת ישראל ביתנו וסגן יושב ראש הכנסת, התבקשתי על ידי חבר סיעתי להציג את הנושא.
אלכס מילר: ראינו שגם סגן יושב ראש הכנסת, מבקשים ממנו לעמוד בזמנים והוא מסרב לרדת מהבמה ויו"ר המליאה נאלץ להוריד אותו בכוח מהבמה, אז קודם כל אנחנו חברי כנסת שבאים למלא את השליחות שלנו.
אלכס מילר: לפני כמה שבועות, אם אני לא טועה, יום הזיכרון של מדינת ישראל, קרה דבר, אותם אנשים נטורי קרטא שרפו את דגל ישראל, אני חושב שזה מסר חמור מאד ודבר חמור אנחנו חיים במדינה שסמליה חשובים לאזרחי מדינת ישראל, אין ספק שזה דיון חשוב וחשוב שיהיה על סדר היום הציבורי, אם בהיבט החינוכי ואם בהיבט של אותם דברים שחברי הכנסת רואים לעצמם - - -
שלי יחימוביץ': דגלים שיוצרו בסין, אתה יודע....
דוד רותם: הם מחפשים דווקא את הדגלים שיוצרו בארץ.
אלכס מילר: אני מבקש מחברי ועדת הכנסת לתת לחבר הכנסת מטלון להעלות את הנושא על סדר היום במליאה, תודה.
יריב לוין: חבר הכנסת סגן יושב ראש הכנסת מגלי והבה.
מגלי והבה: הנושא ראוי וצריך לדון עליו, ישבת בנשיאות, בדרך כלל מקבלים חמישה ששה נושאים וקבלנו שבעה כדי לתת לכמה שיותר חברי כנסת להתבטא.
מגלי והבה: אחד הדברים שאני רואה לצערי כשאני מנהל את המליאה, חלק מחברי הכנסת כמעט ולא באים לדיונים האלה, אז אנחנו מעמיסים על הכנסת ועל סדר היום של הכנסת ולפעמים אתה צריך לחפש את אלה שהגישו אתה ערעורים.
איתן כבל: זה כבר שינוי מבני.
מגלי והבה: לא חרגנו מהכללים שנתנו, שבעה שמונה נושאים, זה בדרך כלל מה שאנחנו נותנים, כולל אלו שהיו בעבר, זו הסיבה שהנשיאות לא יכלה לאשר.
דוד רותם: פעם כשהיו חמישה, ששה נושאים הדיון היה ננעל בשעה 20:00, 21:00, היום אתה הולך ב- 16:30 אפשר להוסיף נושאים לסדר היום, שחברי כנסת יוכלו להתבטא.
אורי אריאל: לפי סדר היום שחולק לנו, נכון שיש שינויים, אין עומס מיוחד.
איתן כבל: הממשלה כבר לא מותירה לנו כלום אדוני סגן היושב ראש.
מגלי והבה: זה חשוב לפרוטוקול.
יריב לוין: ואתה עוד בקואליציה, חבר הכנסת כבל, אתה רוצה להצטרף להצעה לסדר על הופעתה השערורייתית של הקבוצה שלך אתמול?
אורי אריאל: אדוני היושב ראש, אם אפשר, כולם ממהרים פה.
מגלי והבה: אני לא בקואליציה, והקואליציה הדורסנית הזו לצערי הרב, אפילו אין לה רוב כדי להעביר את מה שהיא מחליטה למעלה.
יריב לוין: ההחלטות למעלה הן לא החלטות של קואליציה אני מניח שהחלטות האלה התקבלו פה אחד, אני מניח מבלי שהייתי שם, זה בודאי לא עניין של קואליציה ואופוזיציה.
מגלי והבה: אני אומר שזה עניין של קואליציה
יריב לוין: השאלה מאד פשוטה, אפשר ללכת בין שתי גישות קוטביות בסיפור.
יריב לוין: אחת באה ואומרת, נאשר חמש אולי שש הצעות כי גם כך ההצעות האלה נדונות בפני מליאה כמעט ריקה והאפקטיביות שלהן, אם נודה על האמת, כמעט ולא קיימת.
יריב לוין: אנחנו כוועדת כנסת נתערב בהחלטות הנשיאות במקום שיש משהו דרמטי שמצדיק את זה ולא כדרך המלך, משום שאנחנו לא באים להחליף אותם אלא לתקן עוול שאולי נפל בהחלטה שלהם, בפרט שמדובר בגוף רחב מאד.
יריב לוין: מכיוון שסדר היום קצר והמליאה ריקה, הדיונים רצים מהר כי אין מי שיגיב, אז שידברו עוד שעתיים למליאה ריקה ויבואו עוד אנשים.
דוד רותם: שריפת דגלים של מדינת ישראל זה לא סתם.
יריב לוין: אני מציע שנחסוך זמן כהצעתו של חבר כנסת אריאל ונתייחס לכל ההצעות כמכלול אחד או שנחליט שמחמת הנימוקים לא מאשרים ומשאירים את החלטת הנשיאות כמו שהיא.
מגלי והבה: הנושאים שונים, למשל שיחות הקרבה, בשבוע שעבר היה דיון על אותו נושא.